CELEX: 32020R0488
Language: da
Date: 2020-04-02 00:00:00
Title: Rådets forordning (EU) 2020/488 af 2. april 2020 om ændring af forordning (EU) nr. 1352/2014 om restriktive foranstaltninger på baggrund af situationen i Yemen

3.4.2020   
               
               
                  DA
               
               
                  Den Europæiske Unions Tidende
               
               
                  L 105/1
               
            
         RÅDETS FORORDNING (EU) 2020/488
         af 2. april 2020
         om ændring af forordning (EU) nr. 1352/2014 om restriktive foranstaltninger på baggrund af situationen i Yemen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse 2014/932/FUSP af 18. december 2014 om restriktive foranstaltninger på baggrund af situationen i Yemen (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Den 18. december 2014 vedtog Rådet forordning (EU) nr. 1352/2014 (2).
                  
               
                     (2)
                  
                  
                     Den 25. februar 2020 vedtog FN's Sikkerhedsråd resolution 2511 (2020).
                  
               
                     (3)
                  
                  
                     I FN's Sikkerhedsråds resolution (UNSCR) 2511 (2020) understreges vigtigheden af at lette humanitær bistand. UNSCR 2511 (2020) fastslår desuden, at komitéen, der er nedsat i henhold til punkt 19 i UNSCR 2140 (2014), efter en konkret og individuel vurdering kan tillade aktiviteter, der er nødvendige for at lette FN's og andre humanitære organisationers arbejde eller med henblik på andre formål, der er i overensstemmelse med målsætningerne i UNSCR 2140 (2014) og 2216 (2015).
                  
               
                     (4)
                  
                  
                     Det præciseres endvidere UNSCR 2511 (2020), at seksuel vold under væbnede konflikter og rekruttering eller anvendelse af børn i væbnede konflikter i strid med folkeretten udgør strafbare handlinger.
                  
               
                     (5)
                  
                  
                     Den 2. april 2020 vedtog Rådet afgørelse (FUSP) 2020/490 (3), som ændrer afgørelse 2014/932/FUSP i overensstemmelse med UNSCR 2511 (2020).
                  
               
                     (6)
                  
                  
                     Visse af disse ændringer hører under anvendelsesområdet for traktaten om Den Europæiske Unions funktionsmåde, og det er derfor nødvendigt at indføre bestemmelser på EU-plan for at gennemføre dem, navnlig for at sikre, at de økonomiske aktører i alle medlemsstaterne anvender dem på samme måde.
                  
               
                     (7)
                  
                  
                     Rådets forordning (EU) nr. 1352/2014 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I Rådets forordning (EU) nr. 1352/2014 foretages følgende ændringer:
            
                        1)
                     
                     
                        Artikel 3, stk. 1, affattes således:
                        
                                    »1.
                                 
                                 
                                    Bilag I omfatter fysiske eller juridiske personer, enheder og organer, der af sanktionskomitéen er udpeget som fysiske eller juridiske personer, enheder og organer, der deltager i eller yder støtte til handlinger, der truer freden, sikkerheden eller stabiliteten i Yemen, herunder, men ikke begrænset til:
                                    
                                                a)
                                             
                                             
                                                handlinger, der hindrer eller undergraver en vellykket fuldførelse af den politiske omstilling som anført i initiativet fra Samarbejdsrådet for Golfstaterne og aftalen om gennemførelsesmekanismen
                                             
                                          
                                                b)
                                             
                                             
                                                handlinger, der gennem vold truer gennemførelsen af resultaterne af den endelige rapport fra den brede konference om national dialog, eller angreb på essentiel infrastruktur
                                             
                                          
                                                c)
                                             
                                             
                                                planlægning, ledelse eller udførelse af handlinger, der krænker gældende international menneskerettighedslovgivning eller humanitær folkeret, eller handlinger, som udgør en overtrædelse af menneskerettighederne, i Yemen, herunder seksuel vold under væbnede konflikter og rekruttering eller anvendelse af børn i væbnede konflikter i strid med folkeretten
                                             
                                          
                                                d)
                                             
                                             
                                                handlinger, som er i strid med den våbenembargo, der blev indført ved artikel 1 i afgørelse 2014/932/FUSP, eller som hindrer levering af humanitær bistand til Yemen eller hindrer adgang til eller fordeling af humanitær bistand i Yemen.«
                                             
                                          
                              
                  
                        2)
                     
                     
                        Følgende artikel indsættes:
                        
                           »Artikel 3a
                           
                           Uanset artikel 1a og 2 kan medlemsstaternes kompetente myndigheder give tilladelse til at:
                           
                                       a)
                                    
                                    
                                       levere teknisk bistand, finansieringsmidler eller finansiel bistand i tilknytning til de aktiviteter, der er beskrevet i artikel 1a
                                    
                                 
                                       b)
                                    
                                    
                                       frigive visse indefrosne pengemidler eller økonomiske ressourcer, eller at visse pengemidler eller økonomiske ressource stilles til rådighed
                                       på sådanne vilkår, som de skønner hensigtsmæssige, og forudsat at sanktionskomitéen efter en konkret og individuel vurdering har bestemt, at en undtagelse er nødvendig for at lette FN's og andre humanitære organisationers arbejde eller med henblik på andre formål, der er i overensstemmelse med målsætningerne i resolution 2140 (2014) og 2216 (2015).«
                                    
                                 
                     
                  
                        3)
                     
                     
                        Artikel 13, stk. 1, litra a), affattes således:
                        
                                    »a)
                                 
                                 
                                    indefrosne midler, jf. artikel 2, og tilladelser, jf. artikel 3a, 4, 5, 6 og 7«.
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. april 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  EUT L 365 af 19.12.2014, s. 147.
         
            (2)  Rådets forordning (EU) nr. 1352/2014 af 18. december 2014 om restriktive foranstaltninger på baggrund af situationen i Yemen (EUT L 365 af 19.12.2014, s. 60).
         
            (3)  Rådet afgørelse (FUSP) 2020/490 af 2. april 2020 om ændring af afgørelse 2014/932/FUSP om restriktive foranstaltninger på baggrund af situationen i Yemen (side 7 i denne EUT).